CELEX: C2004/106/37
Language: fi
Date: 2004-04-30 00:00:00
Title: Asia C-81/04: ArbeitsgerichtBerlinin 14.1.2004 tekemälläänpäätöksellä esittämä ennakkoratkaisupyyntö asiassa Veronika Richert vastaanVK GmbH Service Gesellschaft für Vermögenszuordnung und Kommunalisierung mbH.

30.4.2004   
            
            
               FI
            
            
               Euroopan unionin virallinen lehti
            
            
               C 106/20
            
         Arbeitsgericht Berlinin 14.1.2004 tekemällään päätöksellä esittämä ennakkoratkaisupyyntö asiassa Veronika Richert vastaan VK GmbH Service Gesellschaft für Vermögenszuordnung und Kommunalisierung mbH.
   (Asia C-81/04)
   (2004/C 106/37)
   Arbeitsgericht Berlin on pyytänyt 14.1.2004 tekemällään päätöksellä, joka on saapunut Euroopan yhteisöjen tuomioistuimeen 18.2.2004, yhteisöjen tuomioistuimelta asiassa Veronika Richert vastaan VK GmbH Service Gesellschaft für Vermögenszuordnung und Kommunalisierung mbH ennakkoratkaisua seuraaviin kysymyksiin:
   
               1.
            
            
               Onko työntekijöiden joukkovähentämistä koskevan jäsenvaltioiden lainsäädännön lähentämisestä 20 päivänä heinäkuuta 1998 annettua neuvoston direktiiviä 98/59/EY (1) tulkittava siten, että käsitteellä ”Entlassung” direktiivin 1 artiklan 1 kohdan a alakohdassa tarkoitetussa mielessä tarkoitetaan irtisanomista [Kündigung] ensimmäisenä työsuhteen päättämiseen tähtäävänä toimena, vai tarkoitetaanko käsitteellä ”Entlassung” työsuhteen päättymistä irtisanomisajan päätyttyä?
            
         
               2.
            
            
               Jos käsitteellä ”Entlassung” on katsottava tarkoitettavan irtisanomista [Kündigung], vaaditaanko direktiivin mukaan, että sekä direktiivin 2 artiklassa tarkoitetun neuvottelumenettelyn että direktiivin 3 ja 4 artiklassa tarkoitetun ilmoitusmenettelyn on oltava päättynyt ennen irtisanomisten suorittamista?
            
         
               3.
            
            
               Jos käsitteellä ”Entlassung” on katsottava tarkoitettavan työsuhteen tosiasiallista päättymistä, onko direktiivin säännösten mukaan riittävää, että myös neuvottelumenettely toteutetaan vasta irtisanomisten suorittamisen jälkeen?
            
         
      (1)  EYVL L 225, s. 16.